CELEX: 22009D0107
Language: lt
Date: 1256169600000
Title: 2009 m. spalio 22 d. EEE jungtinio komiteto sprendimas Nr. 107/2009, iš dalies keičiantis EEE susitarimo XI priedą (Telekomunikacijų paslaugos)

17.12.2009   
            
            
               LT
            
            
               Europos Sąjungos oficialusis leidinys
            
            
               L 334/4
            
         EEE JUNGTINIO KOMITETO SPRENDIMAS
   
   Nr. 107/2009
   2009 m. spalio 22 d.
   iš dalies keičiantis EEE susitarimo XI priedą (Telekomunikacijų paslaugos)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo XI priedas buvo iš dalies pakeistas 2009 m. rugsėjo 25 d. EEE jungtinio komiteto sprendimu Nr. 96/2009. (1)
               
            
         
               (2)
            
            
               Į Susitarimą turi būti įtrauktas 2009 m. birželio 18 d. Europos Parlamento ir Tarybos reglamentas (EB) Nr. 544/2009, iš dalies keičiantis Reglamentą (EB) Nr. 717/2007 dėl tarptinklinio ryšio per viešuosius judriojo telefono ryšio tinklus Bendrijoje ir Direktyvą 2002/21/EB dėl elektroninių ryšių tinklų ir paslaugų bendrosios reguliavimo sistemos (2),
            
         NUSPRENDĖ:
   1 straipsnis
   Susitarimo XI priedas iš dalies keičiamas taip:
   
               1.
            
            
               5cu punktas (Europos Parlamento ir Tarybos reglamentas (EB) Nr. 717/2007) papildomas šiuo tekstu:
               „su pakeitimais, padarytais:
               
                           —
                        
                        
                           
                              32009 R 0544: 2009 m. birželio 18 d. Europos Parlamento ir Tarybos reglamentu (EB) Nr. 544/2009 (OL L 167, 2009 6 29, p. 12).
                           Reglamento nuostatos šio susitarimo tikslais adaptuojamos taip:
                           1 straipsnio 4 dalis papildoma šiomis pastraipomis:
                           
                              „Jeigu EEE jungtinio komiteto sprendimo Nr. 107/2009, kuriuo šis reglamentas įtraukiamas į Susitarimą, įsigaliojimo dieną Europos centrinis bankas nėra paskelbęs euro ir Islandijos kronos valiutos kurso, yra taikomas valiutos kursas, kurį tą dieną paskelbė Islandijos centrinis bankas.
                              Vėliau mažinant 3 straipsnio 2 dalyje ir 4 straipsnio 2 dalyje numatytas didžiausias leistinas kainas, Islandijos kronos atveju ir jei Europos centrinis bankas nėra paskelbęs atitinkamo valiutos kurso, orientaciniai valiutų keitimo kursai, taikomi patikslintiems dydžiams nustatyti, yra Islandijos centrinio banko orientaciniai valiutų kursai, paskelbti likus vienam mėnesiui iki patikslintų dydžių taikymo dienos.“ “
                           
                        
                     
         
               2.
            
            
               5cl punktas (Europos Parlamento ir Tarybos direktyva 2002/21/EB) papildomas šia įtrauka:
               
                           „—
                        
                        
                           
                              32009 R 0544: 2009 m. birželio 18 d. Europos Parlamento ir Tarybos reglamentas (EB) Nr. 544/2009 (OL L 167, 2009 6 29, p. 12).“
                        
                     
         2 straipsnis
   Reglamento (EB) Nr. 544/2009 tekstas islandų ir norvegų kalbomis, kuris turi būti paskelbtas Europos Sąjungos oficialiojo leidinio EEE priede, yra autentiškas.
   3 straipsnis
   Šis sprendimas įsigalioja 2009 m. spalio 23 d., jei EEE jungtiniam komitetui buvo pateikti visi pranešimai, kurie numatyti Susitarimo 103 straipsnio 1 dalyje (3).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2009 m. spalio 22 d.
      
         
            EEE jungtinio komiteto vardu
         
         
            Pirmininkė
         
         Oda Helen SLETNES
         
      
   
   
      (1)  OL L 304, 2009 11 19, p. 8.
   
      (2)  OL L 167, 2009 6 29, p. 12.
   
      (3)  Konstituciniai reikalavimai nurodyti.